तामुलपुर आ जिला महरै 26 जानुवारि खालि फोसावजागोन।  सुबुंखान्थि सानखालि फोसावगोन।  मैया बिटिआर सोरखार नि 1 बोसोर जानायनि हाबाफारि आव बाहागो लानानै बेखौ फोसावना होदों।  बिथाङा मैया कक्राझार सोरखारि कलेज खौ 3 बोसोर नि गेजेराव मोनसे बुहुम फरायसालि आव सोलायनाय जागोन होनना फोसावना बो होयो।  बिथाङा लोगोसे बिटिआर गोरोबथआ या बिटिसि नि बोलो खौ बारायबाय, बारग एनदिएफबि फोरनि रिहेबिलेटशन नि थाखाय खामानि मावदों।  बर सुबुंफोरनि जेंना खौ सुस्रांदों।  रायमना रिजार्भ फरेस्त खौ माहारियारि हाग्रामा सिम सोलायनाय आ बिटिआर नि मोजां जौगानाय लाबोदों।  बिटिआर नि 4949 हा गैयि नखर नो हा नि पत्ता होनाय जागोन, बिथाङा बेनि थाखाय खामानि मावनो बिटिआर नि गाहाय प्रमद बर नो खावलायदों, बेनि थाखाय अनलाईन पर्तेल खुलिनो बिथोन होदों।  फैगो 15 आगस्ट नि गेजेराव कक्राझार मेदिकेल कलेज एन्द हस्पिटेल खौ रायजो फोरनि थाखाय थियारि खालामना होगोन।  बिटिआर नि बोलो खौ खम खालामाखै, जिला बेंगिरिफोरनो बिटिआर नि बोलो खौ होआखै, जिल बेंगिरिखौ बिटिआर नि गाहाय प्रमद बर नि सिङाव सो लाबोदों होनना बुंबावो।  उनाव खौरांगिरिफोरनि सिगाङाव बिटिसि नि 3 ग्रेड आरो 4 ग्रेद नि साख्रि खौ बिटिसि खुंथायानो थिसनगोन।  बदलेन्द मुलुगसोलोंसालि नि मोनसे चेन्टारखौ उदालगुरि आव बेखेवगोन।  बिटिआर गोरोबथा नि सिमा बारायनाय आरो दानखनाय नि कमिटि नि गाहाय महरै थिसनदों आईएएस डाँ आशिस कुमार भुटानि बिथांखौ।  बेनि सिगां पिपि बर्मा बिथाङा बे मासि आव दंमोन, नाथाय बिथांनि जिउ गोमानाय आव लांदां जाना दंमोन।
 प्रागज्योतिस फरायसालिमा बर' थुनलाइयारी गौथुमनि बानजाइनायाव 25थि फ्रेसमेन ससियेल डे लोगोसे रुफाथि मायथाइ फोरबो फालिथाइखौ दिनै सानसेनि मेहेरगोनां हाबाफारिजों खुंफुंङो ।  बे रुफाथि मायथाइ फोर्बो फालिथाइयाव हांख्राइहरनाय लेखायै मिरु एबसुनि लेङाइ आफादगिरि मानगोनां मुस्रि खोरोमदाव औवारीया गाहाइ आलासि महरै बाहागो लाहैयो ।  बिथाङा बुंदों- गामिआरि बर'फोरनाव जेरैबादि माहारिबाद सानस्रिया थैया बेबादिनो टाउन सहराव फरायनाय साफ्रोमबो फरायसानावनो बे एखे सानस्रिआ गोथाङै थानांगोन होननानै बे फरायसालिमाखौ नागारनानै उनाव नोंसोर जेसेबांखिनिसिम गुबुन गुबुन जायगायाव थांनानै गोजौ सोलोंथाइ लाहैबावा मानो अब्लासिम जोंनि बर' माहारिबादखौ जेब्लाबो लांफाबाय थानांगोन होननानै इयुन जोलैनोबो बे एखे सानस्रिखौनो जों गथायलांनो थाखाय बेयाव मैया बाहागो लानाय साफ्रोमबो फरायसायानो बिबान लांथारनांगोन होननानै फरायसाफोरखौ थांखिनानै खावलायो । 